**TIRGUS IZPĒTE**

**“Medikamentu un medicīnas preču iegāde**

**Viļakas sociālās aprūpes centram”**

**(ID Nr. BNP TI 2025/8)**

1. **Informācija par pasūtītāju:**

|  |  |
| --- | --- |
| Pasūtītājs | Balvu novada pašvaldība |
| Reģistrācijas numurs | 90009115622 |
| Adrese, e-pasta adrese | Bērzpils 1A, Balvi, Balvu nov., LV-4501, e-pasts: dome@balvi.lv  |
| Pasūtītājs, kura vajadzībām tiek veikta tirgus izpēte | **Viļakas sociālās aprūpes centrs**Reģ.Nr.40900024330Parka iela 2, Viļaka, Balvu nov., LV-4583 |
| Kontaktpersona saistībā ar iepirkuma priekšmetu | Viļakas sociālās aprūpes centra medmāsaAmanda Jeromāne, mob.26423374 |
| Kontaktpersona saistībā ar piedāvājuma sagatavošanu/ iesniegšanu | Balvu novada Centrālās pārvaldes Iepirkumu nodaļas iepirkumu speciāliste Antra Keisele, mob.20203715,e-pasts: antra.keisele@balvi.lv |
| Pasūtītāja darba laiks | pirmdienās, otrdienās un trešdienās 08.30-17.00; ceturtdienās 08.30-18.00;piektdienās 08.30-16.00 |

1. **Tirgus izpētes priekšmets:**
	1. Medikamentu un medicīnas preču (turpmāk – Prece) iegāde Viļakas sociālās aprūpes centram, atbilstoši Tehniskajai specifikācijai (skat. 1.pielikumu).
	2. Pretendents nevar iesniegt piedāvājuma variantus.
2. Galvenais CPV kods: 33000000-0 (Medicīniskās ierīces, ārstniecības vielas un personiskās higiēnas preces), papildu CPV kodi: 33600000-6 (Farmācijas izstrādājumi), 33140000-3 (Medicīnas palīgmateriāli).
3. **Piedāvājuma izvēles kritērijs:**
	1. Pasūtītājs iepirkuma līguma slēgšanas tiesības piešķir pretendentam, kura piedāvājums novērtēts kā saimnieciski visizdevīgākais.
	2. Saimnieciski visizdevīgāko piedāvājumu nosaka pēc šādiem kritērijiem:

|  |  |  |
| --- | --- | --- |
| **Nr.****p.k.** | **Kritēriji** | **Maksimālais punktu skaits** |
| 1. | **Kopējā cena (EUR bez PVN) 36 mēnešos (A)**Maksimālais punktu skaits tiek piešķirts pretendentam, kurš piedāvājis viszemāko cenu.Attiecīgi, pārējiem pretendentiem punkti tiek piešķirti, aprēķinot pēc formulas:B = Bzem./ Bvērt. x 50, kur:B – pretendenta iegūtais punktu skaits ar precizitāti līdz 2 (diviem) cipariem aiz komata;Bzem. – zemākā piedāvātā cena;Bvērt. – vērtējamā pretendenta piedāvātā cena. | 50 |
| 2. | **Attālums (km) no Viļakas sociālās aprūpes centram līdz tuvākajai pretendenta tirdzniecības vietai (B)**Maksimālais punktu skaits tiek piešķirts pretendentam, kura tirdzniecības vieta atrodas vistuvāk Viļakas sociālās aprūpes centra atrašanās vietai – Parka iela 2, Viļaka, Balvu nov.Pretendents Instrukcijas 2.pielikuma veidlapas 2.2.punktā norāda:- pretendenta tirdzniecības vietas adresi, kas atrodas vistuvāk Viļakas sociālās aprūpes centram;- attālumu (km) no adreses – Parka iela 2, Viļaka, Balvu nov., LV-4583 līdz tuvākajai pretendenta tirdzniecības vietai.Pretendenta norādītā informācija tiek pārbaudīta interneta vietnē *BalticMaps* ([https://balticmaps.eu/lv/](https://balticmaps.eu/lv/c___56.951558-24.113432-11/bl___c)), ņemot vērā īsāko ceļu no Viļakas sociālās aprūpes centra atrašanās vietas adreses līdz pretendenta norādītajai tirdzniecības vietas adresei.Pretendentiem punkti tiek piešķirti, aprēķinot pēc formulas:B = Bmin./ Bvērt. x 50, kur:B – pretendenta iegūtais punktu skaits ar precizitāti līdz 2 (diviem) cipariem aiz komata;Bmin. – visīsākais attālums (km) no sociālās aprūpes iestādes/ iestādes struktūrvienības līdz tuvākajai pretendenta tirdzniecības vietai;Bvērt. – vērtējamais attālums (km) no sociālās aprūpes iestādes/ iestādes struktūrvienības līdz tuvākajai pretendenta tirdzniecības vietai. | 50 |
| **KOPĀ (C):** | **100** |

* 1. Pretendenta piedāvājuma skaitlisko vērtējumu aprēķina pēc formulas: C=A+B, kur:

C – pretendenta piedāvājumam iegūtais skaitliskais vērtējums;

A – pretendenta iegūtais punktu skaits ar precizitāti līdz 2 (diviem) cipariem aiz komata kritērijā Nr.1;

B – pretendenta iegūtais punktu skaits ar precizitāti līdz 2 (diviem) cipariem aiz komata kritērijā Nr.2.

* 1. Par saimnieciski visizdevīgāko piedāvājumu tiks atzīts piedāvājums, kurš ieguvis visaugstāko punktu skaitu, saskaņā ar Instrukcijas 4.2.punktā noteiktajiem piedāvājuma vērtēšanas kritērijiem.
	2. Ja tiek konstatēti vismaz 2 (divi) vienādi saimnieciski visizdevīgākie piedāvājumi, par izšķirošo piedāvājuma izvēles kritēriju tiek noteikts kritērijs Nr.2 “Attālums (km) no Viļakas sociālās aprūpes centram līdz tuvākajai pretendenta tirdzniecības vietai”, t.i., līguma slēgšanas tiesības tiek piešķirtas pretendentam, kura tirdzniecības vieta atrodas vistuvāk Viļakas sociālās aprūpes centram.
1. **Preces piegādes vieta:** piegādātājam nav jānodrošina Preces piegāde līdz Viļakas sociālās aprūpes centram (turpmāk – VSAC), Prece tiek iegādātas piegādātāja tirdzniecības vietā, kas atrodas vistuvāk VSAC atrašanas adresei – Parka iela 2, Viļaka, Balvu nov., LV-4583; VSAC ir tiesības iegādāties Preci arī citās piegādātāja tirdzniecības vietās (ja tādas ir).
2. **Preces piegādes apjoms:** līguma darbības laikā, VSAC iepērk Preci pēc faktiskās nepieciešamības.
3. **Līguma darbības termiņš un izpildes nosacījumi:**
	1. Līguma darbības termiņš – 36 (trīsdesmit seši) mēneši no līguma noslēgšanas.
	2. Prece tiks iepirkta atkarībā no faktiskās nepieciešamības, vienlaikus nepārsniedzot līguma maksimālo darbības termiņu – 36 (trīsdesmit sešus) mēnešus.
4. **Līgumcena:** Preces vienību cenā jābūt iekļautiem visiem ar tirgus izpētes līguma izpildi saistītiem izdevumiem, t.sk., nodokļiem, nodevām, administratīvajām izmaksām, transporta izdevumiem, iespējamiem sadārdzinājumiem u.c. cenu izmaiņām, kā arī tādām izmaksām, kas nav minētas, bet bez kurām nebūtu iespējama kvalitatīva un normatīvajiem aktiem atbilstoša līguma izpilde.
5. **Apmaksas kārtība:** Apmaksa tiek veikta pēc katra pasūtījuma izpildes, 30 (trīsdesmit) dienu laikā pēc strukturēta elektroniskā rēķina saņemšanas VSAC e-adresē, atbilstoši piegādātās Preces apjomam. Līguma darbības laikā apmaksas kārtība nevar tikt mainīta.
6. **Piedāvājuma derīguma termiņš:** vismaz 30 (trīsdesmit) dienas pēc piedāvājumu iesniegšanas beigu termiņa.
7. **Prasības pretendentam:**
	1. Pretendentam jābūt reģistrētam LR Uzņēmumu reģistrā vai līdzvērtīgā reģistrā ārvalstīs (ja pretendents ir juridiska persona). Informācija tiks pārbaudīta LR Uzņēmumu reģistra tīmekļvietnē <https://www.ur.gov.lv/lv/> .
	2. Pretendentam jābūt reģistrētam Valsts ieņēmumu dienestā (ja pretendents ir fiziska persona). Informācija tiks pārbaudīta Valsts ieņēmumu dienesta tīmekļvietnes sadaļā “Saimnieciskās darbības veicēji, VID reģistrētās juridiskās personas un citas personas” <https://www6.vid.gov.lv/SDV> .
	3. Pretendentam ir izsniegta Zāļu valsts aģentūras licence farmaceitiskajai darbībai. Informācija tiks pārbaudīta Zāļu valsts aģentūras tīmekļvietnes sadaļā “Industrijai”/ “Farmaceitiskās darbības uzņēmumu reģistrs” <https://dati.zva.gov.lv/fdu-registrs/lv> .
	4. Piedāvājums jāparaksta paraksttiesīgai personai.
	5. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi. Latvijā reģistrētām vai pastāvīgi dzīvojošām personām dokuments nav jāiesniedz – pretendentu izslēgšanas noteikumi tiks pārbaudīti SIA “LURSOFT” mājas lapas [www.lursoft.lv](http://www.lursoft.lv) datu bāzes sadaļā “AML izziņa”. Pārbaude tiek veikta tikai pretendentam, kuram tiks piešķirtas līguma slēgšanas tiesības.
8. **Iesniedzamie dokumenti:**
	1. Tehniskā specifikācija (Izmaksu tāme) (skat. 1.pielikumu).
	2. Finanšu/ Tehniskais piedāvājums (skat. 2.pielikumu).
	3. Ja piedāvājumu paraksta pilnvarota persona – piedāvājumam jāpievieno šīs personas pilnvarošanas dokumenta kopija.
	4. Ārvalstīs reģistrētām personām:
		1. ja pretendents (juridiska persona) ir reģistrēts līdzvērtīgā uzņēmumu reģistrā ārvalstīs – jāiesniedz attiecīgās institūcijas ārvalstīs izsniegtas reģistrācijas apliecības kopija;
		2. par Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas noteikumiem ārvalstu uzņēmumam jāiesniedz:

- attiecīgas ārvalstu iestādes izziņa par valdes/ padomes sastāvu;

- pretendenta apliecinājums, ka izziņā norādītā informācija joprojām ir aktuāla.

1. **Piedāvājuma iesniegšanas datums, laiks, vieta, veids:**
	1. Piedāvājumi var tikt nosūtīti pa pastu, ar kurjeru, iesniegti personīgi vai elektroniski līdz **18.02.2025. plkst.10.00**.
	2. Piedāvājuma iesniegšanas vieta: **Balvu novada pašvaldība, Bērzpils ielā 1A, Balvi, Balvu nov., LV-4501**.
	3. Ja piedāvājumu iesniedz nosūtot pa pastu vai kurjeru, pasūtītājam to ir jāsaņem norādītajā adresē līdz 15.1.punktā norādītajam piedāvājumu iesniegšanas termiņam.
	4. Sūtot elektroniski, pieteikums jāparaksta ar drošu elektronisko parakstu un jānosūta uz Balvu novada pašvaldības oficiālo e-adresi vai uz e-pasta adresi: dome@balvi.lv , vēstules tēmā norādot*: “Piedāvājums tirgus izpētei ar ID Nr. BNP TI 2025/8”*.
	5. Piedāvājuma sūtījuma noformēšana: piedāvājumu ievieto aizlīmētā aploksnē, uz kuras norāda:

- pretendenta nosaukumu un adresi;

- pasūtītāja nosaukums un adresi;

- atzīme ar norādi: Tirgus izpētei *“Medikamentu un medicīnas preču iegāde Viļakas sociālās aprūpes centram”, ID Nr. BNP TI 2025/8. Neatvērt līdz 18.02.2025. plkst.10.00”*.

1. **Tirgus izpētes līgumu slēdz:** Balvu novada pašvaldība un VSAC.
2. **Papildu informācija:**
	1. Ja līdz noteiktajam piedāvājumu iesniegšanas termiņam netiek iesniegts neviens piedāvājums, pasūtītājs ir tiesīgs piedāvājuma termiņu pagarināt vai tirgus izpēti izbeigt bez rezultātiem.
	2. Ja līdz noteiktajam piedāvājumu iesniegšanas termiņam tiek iesniegti mazāk kā 3 (trīs) piedāvājumi, pasūtītājs rīkojas šādā secībā:
		1. pagarina piedāvājumu iesniegšanas termiņu;
		2. atkārtoti pagarina piedāvājumu iesniegšanas termiņu un papildus nosūta informāciju par tirgus izpēti uz vismaz 3 (trīs) (ja iespējams) piegādātāju e-pasta adresēm;
		3. trešo reizi pagarina piedāvājumu iesniegšanas termiņu un papildus ievieto tirgus izpētes publikāciju iepirkumu atbalsta tīmekļvietnē Iepirkumi.lv <https://www.iepirkumi.lv/> .
	3. Pasūtītājam nav pienākums veikt pilnīgi visas 15.2.punkta apakšpunktos norādītās darbības, ja 3 (trīs) pretendentu piedāvājumi tiek saņemti pirms vēl ir secīgi veiktas visas 15.2.punkta apakšpunktos norādītās darbības.
	4. Ja pasūtītājam, secīgi veicot 15.2.punkta apakšpunktos norādītās darbības, nav izdevies iegūt informāciju par vismaz 3 (trim) piegādātājiem, pasūtītājs izdara izvēli no 2 (diviem) pretendentiem vai slēdz tirgus izpētes līgumu ar vienīgo pretendentu, tirgus izpētes rezultātu apkopojumā attiecīgi aprakstot tirgus izpētes gaitu, izveidojušās situācijas īpašo raksturu un pamatojot izdarīto izvēli.
	5. Ja izsludinātās tirgus izpētes dokumentos ir nepieciešams veikt izmaiņas, pasūtītājs pārtrauc tirgus izpēti, izdara nepieciešamās izmaiņas un izsludina tirgus izpēti no jauna. Grozījumu veikšana jau izsludinātās tirgus izpētes ietvaros nav pieļaujama.
	6. Pasūtītājs ir tiesīgs jebkurā brīdī pārtraukt tirgus izpēti, veikt izmaiņas tirgus izpētes nosacījumos/ dokumentos un rīkot jaunu tirgus izpēti.
	7. Ja izraudzītais pretendents atsakās slēgt tirgus izpētes līgumu ar pasūtītāju, līguma slēgšanas tiesības tiek piedāvātas nākamajam pretendentam ar zemāko cenu/ augstāko punktu skaitu vai arī tirgus izpēte tiek pārtraukta, neizvēloties nevienu piedāvājumu.
	8. Pasūtītājs ir tiesīgs neslēgt tirgus izpētes līgumu, ja tam ir objektīvs pamatojums. Tirgus izpētes rezultāti ir saistoši pasūtītājam tad, ja tiek slēgts tirgus izpētes līgums.
	9. Ja ir iesniegti tirgus izpētē noteiktajām prasībām neatbilstoši piedāvājumi vai vispār nav iesniegti piedāvājumi, tirgus izpēte tiek izbeigt bez rezultāta.
	10. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi.
	11. Par jebkuru informāciju, kas ir konfidenciāla, pretendentam jābūt īpašai norādei.
	12. Piedāvājumi, kas ir iesniegti pēc norādītā piedāvājumu iesniegšanas termiņa, netiek vērtēti.
3. **Rezultātu paziņošana:**
	1. 3 (trīs) darba dienu laikā pēc tirgus izpētes noslēgšanās, t.sk., tirgus izpētes pārtraukšanas vai izbeigšanas, pasūtītājs paziņo par tās rezultātiem:
		1. ievieto informāciju Balvu novada pašvaldības tīmekļvietnes <http://www.balvi.lv/> sadaļā “Tirgus izpētes” (ja par to sākotnēji ir bijis ievietots paziņojums), norādot vismaz šādu informāciju:

- tirgus izpētes rezultātu publicēšanas datumu;

- pretendenta, kuram piešķirtas līguma slēgšanas tiesības, vārdu, uzvārdu/ nosaukumu, Reģ.Nr.;

- līgumcenu bez PVN;

- ja tirgus izpēte ir pārtraukta vai izbeigta, papildus jānorada izbeigšanas vai pārtraukšanas pamatojums.

* + 1. paziņojumu par rezultātiem nosūta pretendentiem uz to piedāvājumā norādītajām pasta vai e-pasta adresēm (ja ir saņemti piedāvājumi); paziņojumi par rezultātiem visiem pretendentiem nosūtāmi vienlaikus; paziņojumā norāda vismaz šādu informāciju:

- visus tirgus izpētes pretendentus, un to piedāvātās cenas bez PVN;

- tirgus izpētes uzvarētāju;

- tikai noraidītajam pretendentam – noraidīšanas iemeslu.

1. **Personu datu apstrāde:** Pasūtītājs tirgus izpētē iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājas garantē, ka datu apstrādē tiek ievērotas Eiropas Savienības un nacionālo normatīvo aktu prasības.

Pielikumā:

1. Tehniskā specifikācija (Izmaksu tāme);
2. Finanšu/ Tehniskais piedāvājums

1.pielikums

Tirgus izpētei

“Medikamentu un medicīnas preču iegāde

Viļakas sociālās aprūpes centram”

(ID Nr. BNP TI 2025/8)

**TEHNISKĀ SPECIFIKĀCIJA**

**“Medikamentu un medicīnas preču iegāde**

**Viļakas sociālās aprūpes centram”**

**(ID Nr. BNP TI 2025/8)**

**IZMAKSU TĀME**

**Skat. datni “1\_pielikums\_TehnSpec\_IzmaksuTaame\_Medikamenti”**

2.pielikums

Tirgus izpētei

“Medikamentu un medicīnas preču iegāde

Viļakas sociālās aprūpes centram”

(ID Nr. BNP TI 2025/8)

**FINANŠU/ TEHNISKAIS PIEDĀVĀJUMS**

**“Medikamentu un medicīnas preču iegāde**

**Viļakas sociālās aprūpes centram”**

**(ID Nr. BNP TI 2025/8)**

**Skat. datni “2\_pielikums\_Finansu\_TehniskaisPied\_Medikamenti”**